Διερεύνηση ποιότητας ζωής αθλουμένων και μη αθλουμένων ατόμων με τύφλωση
Creators: name: Χουρσανίδου, Αικατερίνη-Ξενιά Δημητρίου
Publisher: name: Aristotle University of Thessaloniki
Year: 2018
Subjects: Ποιότητα ζωής
Τύφλωση
Αθλητισμός
Quality of life
Blindness
Sport

description: Ο σκοπός της παρούσας έρευνας ήταν να εξετάσει την ποιότητα ζωής των ατόμων με τύφλωση που αθλούνται σε σχέση με την ποιότητα ζωής των ατόμων με τύφλωση που δεν αθλούνται. Να ερευνηθεί αν ο αθλητισμός βελτιώνει τη ποιότητα ζωής και κατ’ επέκταση τη γενική υγεία των ατόμων με τύφλωση. Τα άτομα που συμμετείχαν στην έρευνα ήταν συνολικά 62, από 18- 60 ετών, με μέσο όρο ηλικίας τα 32,89 έτη, εκ των οποίων οι 39 ήταν άνδρες (Μ.Ο.= 33,92 έτη) και οι 23 γυναίκες (Μ.Ο.=31,86 έτη). Χωρίστηκαν σε δύο ομάδες, σε αυτούς που αθλούνται (n=32) και σε αυτούς που δεν αθλούνται (n=30). Το όργανο μέτρησης που χρησιμοποιήθηκε ήταν το ερωτηματολόγιο SF-36, το οποίο είναι έγκυρο και αξιόπιστο και σταθμισμένο στον ελληνικό πληθυσμό. Μέσω του ερωτηματολογίου εξετάστηκε η σωματική και ψυχική κατάσταση των αθλουμένων με τύφλωση σε σχέση με τα άτομα με τύφλωση που δεν αθλούνται καθώς και η αντίληψη που έχουν για την υγεία τους. Συγκεκριμένα εξετάστηκε, το αν είναι κινητικά δραστήρια άτομα στην καθημερινότητά τους και αν βελτιώνονται κοινωνικά εξαιτίας της άθλησης. Επιπλέον, μελετήθηκε η άποψη που έχουν τα ίδια τα άτομα για την υγεία τους. Τα δεδομένα εξετάστηκαν με ANOVA (ανάλυση διακύμανσης) με δύο παράγοντες και το επίπεδο σημαντικότητας ήταν α= 0,05. Από τα αποτελέσματα φάνηκε ότι η άθληση συμβάλλει στη βελτίωση της ψυχολογίας των συμμετεχόντων και ότι παράλληλα το κάπνισμα επηρεάζει αρνητικά την υγεία των ατόμων με τύφλωση, καθώς οι αθλούμενοι μη καπνίζοντες αποδείχτηκε ότι είχαν καλύτερη φυσική υγεία σε σχέση με τους αθλούμενους που κάπνιζαν. Οι διαφορές όσο αφορά το φύλο, δεν υπήρξαν ιδιαίτερα σημαντικές. Επιπρόσθετα, φάνηκε ότι η άθληση επιδρά θετικά στην ποιότητα ζωής των αθλουμένων με τύφλωση.
description: The main purpose of this study was to research the quality of life of people with blindness and are exercised; in comparison to the quality of life of people with blindness who are not engaged in sports. This study is inquiring the fact that exercising can improve the quality of life and thus the general health of this population group. The participants in this research were 62 in total, aged 18-60, with an average age of 32.89 years, 39 males (A.A.= 33,92 years) and 23 females (A.A.= 31,86 years). They were divided in two groups, those who were athletes (n=32) and those who weren’t (n=30). The questionnaire SF-36 which was used is valid, reliable and regulated in the Greek population. The questionnaire includes measurable parameters of the physical and mental condition of the population making possible the comparison of the quality of life for people that are exercised against the people that aren’t into sports. Also, their perception regarding their health is being taken into consideration. One aspect of the research is focusing in the fact where individuals physically active in their everyday routine and involved into sports can improve their social life. The data were examined with ANOVA (analysis of variance) with two factors and is statistically significant at an alpha level of 0,05. The outcome of the research was that exercise is improving the psychology of the participants and smoking affects negative the health of people with blindness as non-smokers showed that they had better physical health. There weren’t important differences regarding the gender of the research population. Consequently, exercise has a positive impact on the quality of life of people with blindness.